《壶中天 石帚韵再答少谷留别》
清代·张祥龄

故山抛却，把南花分做、荆台仙侣。斜日照残楼外柳，柳外青山无数。

绣户春灯，画罗秋扇，泪点吹成雨。兰成已老，断肠难写愁句。

薄暮千叠阳关，梅花片片，分散长安去。早是客怀无著处，空望烟波迷浦。

鸥梦三生，蝶魂孤枕，留也无人住。栏干几曲，大堤南北分路。

作者简介：张祥龄（1853—1903），字子苾，四川汉州（今德阳广汉市）人。以拔贡身份选送成都尊经书院，即有诗名。后侨居江苏，与吴中名士结词社，又以词名。曾任陕西怀远知县。今从川大图书馆得《子苾词抄》，知其词多半为和作（包括和古人），又喜与人联句，习气如此。诗则取前后蜀诸咏，盖尊经书院月课也。